JohanHeinsen/ENO huggingface dataset:
Aalborg Stiftstidende, 1831-07-16
Følgende Sorter Tobakker ere igjen at erholde: Maracaibo - ægte Warinas Kanaster - Lagoyra Ditto - supperfiin Ditto - Oronoco Ditto - Ditto Ditto - Petil Kanaster - Ditto uden Adress - Husaren Ditto - Jagt Ditto - de volle Ditto - Portorico supperfiin - fiin Dito - middel Ditto - ord. Ditto - Fortuna - Wartaff - Engelsk Wappen - Portocarerro supperfiin - Hoffnung rød hollandsk C. - sort Pose=Tobak - LamPetum - Petum superfiin - Ditto Nr. 1 - Ditto Nr. 2 - Louisiana - Bunten Hahn - Tyrkenkopf - Kings Tobak - Bikube - Dansk Wappen - Ditmarsken Wappen - Sort Kruset med rød 3krone - rød Biskop - tilligemed fine Havannah=, Woodwille, Dommingo, Marylands-, samt fine & ord. Wirgin=Sigarer, som sælges til billige Priser af F. Akkermann. Smedien, med sammes complette Værktøi, samt Beboelses Leilighed paa Frisenborg, heri Byen, kan til næste Michaeli Flyttetid erholdes til Leie paa gode Vilkaar, hvorom handles med Jos. Nielsen. Signeter, af alle Slags, faaes udstukket af Roedstedt.
Aalborg Stiftstidende, 1831-07-16
Stedet Lille Byevang, i Dronninglund Sogn og Herred, af Hartkorn 2 Skpr., kan faaes tilkjøbs. J Jorden er nedlagt Tdr. 4 Skpr. Rug, 1 Tdr. 4 Skpr. Byg, 2 a 3 Tdr. Havre. Der kan fodres og græsses 2 Heste, 3 Køer og 6 a 8 Faar.
Aalborg Stiftstidende, 1831-07-16
Licitation. Efter Overeenskomst med vedkommende Auctiondirecteur, bliver, Fredagen den 29de Juli førstkommende, om Middagen Kl. 12, foretaget offentlig Licitation i Rostrup Skole over Opførelsen af et nyt grundmuret Skolehuus, samme Sted, paa 5 Fag. Overslaget, der beløber sig til 266 Rbdlr. 2 Mk. Repræsentativer, tilligemed Tegning og Conditioner ere forinden Licitationsforretningen til Eftersyn hos Undertegnede. Willestrup, den 12te Juli 1831. Wegener.
Aalborg Stiftstidende, 1831-07-16
Auctioner. Fredagen den 22de Dennes, Formiddag Kl. 10, bliver paa Aalborg Raadstue afholdt offentlig Auction over endeel udlagt Gods, bestaaende af Stole, Borde, Sengesteder, Linnet, Sengeklæder og Gangklæder, samt noget Kjøkkentøi m. m. hvilket herved bekjendtgjøres. Aalborg, den 16de Juli 1831. Schmidt.
Aalborg Stiftstidende, 1831-07-16
Tirsdagen den 2den August førstkommende, Formiddag Kl. 10. bliver paa Nibe Raadstue opraabt til Bortforpagtning for dette Efteraar, de Restrupgaard underliggende 56 Sildebundgarns Stader samt Aalefiskeriet for Nørholm og KlitgaardsGrunde i Liimfjorden; hvilket herved bekjendtgjøres. Conditionerne erfares paa Auctionsstedet samt hos Undertegnede. Restrup, den 9de Juli 1831. S. Fog.
Aalborg Stiftstidende, 1831-07-16
Bjørnsholms Forpagtning. I Henhold til den i nærværende Tidendes Nr. 12, 17 og 21, daterede 20de og 29de Januar, samt 5te Februar dette Aar, meddeelte Beskrivelser over Bjørnsholm Hovedgaards Tilliggende og Besætning med mere, og da forskjellige Liebhabere senere have anmeldt sig, agtes denne Eiendoms Avling og Meierie paany, ifølge det Kongelige Rentekammers Ordre, opraabt til Forpagtning i 10 paa hinanden følgende Aar, fra 1ste Mai 1832 at regne, og efter Conditioner, som fra næste Maaneds Begyndelse, ville være til Eftersyn hos Undertegnede, der paaviser Eiendommen. Forpagtningsauctionen er af Auctionsretten berammet at afholdes her paa Gaarden, Torsdagen den 25de August dette Aar, Formiddag Kl. 11, hvortil herved Liebhabere indbydes. Bjørnsholm pr. Hobroe, den 8de Juli 1831. Wulff.
Aalborg Stiftstidende, 1831-07-16
Aagaards Forpagtning. J Henhold til de i denne Tidendes Nr. 16, 17 og 21, datererede 27de og 29de Januar, samt 5te Februar dette Aar, meddeelte Beskrivelser over Hovedgaarden Aagaards Tilliggende og Besætning med mere, og da forskjellige Liebhabere senere have anmeldt sig, agtes denne Eiendoms Apling og Meierie paanye, ifølge det Kongelige Rentekammers Ordre, opraabt til Bortforpagtning i 11 paa hinanden følgende Aar, fra 1ste Mai 1832 at regne, paa Conditioner, som fra næste Maaneds Begyndelse, ville være til Eftersyn hos Undertegnede og paa Gaarden, hvor Eiendommen paavises. Forpagtningsauctionen afholdes paa Aagaard, efter Auctionsrettens Bestemmelse, den 29de August førstkommende, om Middagen Kl. 12, hvortil Liebhabere herved indbydes. Bjørnsholm pr. Hobroe, den 8de Juli 1831. Wulff.
Aalborg Stiftstidende, 1831-07-16
Jfølge Reqvisition fra vedkommende Udlægshavere bliver afholdt Auction i Chr. Hennings Bopæl, Mandagen den 15de August førstkommende, om Eftermiddagen Kl. 2, over et betydeligt Ind- og Udboe, bestaaende af Mahognie=Schatoller, Commoder, Borde, Stole, Sophaer, Speile, Skabe, Sengesteder og Sengeklæder, et Partie Linned af forskjelligt Slags, endeel forarbeidet Sølv, noget Percellain og endeel Glasvare, Kobber, Jern og Træfang, en næsten ny holsteensk Vogn, samt nogle Arbeidsvogne, Plouge, Harver, Kjøretøier og endeel Gaardsredskaber m. m. m. Randers, den 4de Juli 1831. Neckelmann.
Aalborg Stiftstidende, 1831-07-18
Belgien. J Congressen vedvare Debatterne om de bekjendte 18 Artikler. De fleste af de Talere, der hidtil ere fremtraadte, have raadet til sammes Antagelse; især holdt Ministeren Lebeau i denne Anledning en ypperlig Tale den 5te, som blev hørt med megen Opmærksomhed og bifald. Jkke desto mindre mener dog Courier, at Majoriteten vil stemme for deres Jkke Antagelse og at Kongressen i saa Fald vil svare Conferenzen ved et Decret, der uden at være affattet i stødende Udtryk dog kan tilkjendegive Belgiernes urokkelige Beslutning at holde fast ved Revolutionen og tillige gielde for et sidste Forsøg paa at vedligeholde en venskabelig Forstaaelse med de øvrige Magter. Det kunde synes underligt, at et saa lidet Folk, som det belgiske, tør nære saa dristige Forventninger, og at det skulde vove at modsætte sig de 5 store Magters ikke ubillige Fordringer, men det tilsyneladende Forunderlige heri taber sig, naar man et Øieblik betragter Europas nærværende politiske Stilling og deraf seer, at den ene af hine Magter for Tiden ikke kan tage sig alvorligt af Sagen, medens en anden rimeligviis ikke vil og en tredie hverken kan eller vil. Heraf kan man da vel forklare den truende, anarchiske og ei blot for Belgien alene, men næsten for Europas Rolighed farlige Aand, der yttrer sig paa flere Stæder i Belgien, især i de store Byer. J Gent blev der f. Ex. foreslaaet i National foreningen, at man i Forbindelse med de øvrige belgiske Associationer skulde udstøde de Medlemmer af Congressen, som forraadede Fædrelandet, c: stemmede for hine Artiklers Antagelse. J samme Forsamling blev oftere det Spørgsmaal opkastet, om man ikke skulde reise sig en masse og marschere til Brussel. J Lüttich fandt man smaa Sedler opslagne, hvori Jndbyggerne opfordredes til at opreise den franske Fane, og som endte saaledes: Ned med Kongressen, Frankrig leve! Fra Løven indløb en Petition til Kongressen, der var saa uartig skreven at den ikke engang maatte forelæses. Et af de groveste Stæder lød, som man siden har faaet at vide, saaledes: De Undertegnede troe at maatte tilføie, at hvis nogensomhelst Majoritet i Kongressen skulde krænke Forfatningen, paa hvilken enhver Embedsmand har maattet aflægge Eed, vilde denne Majoritet stille sig udenfor Loven og berettige til Opstand.
Aalborg Stiftstidende, 1831-07-18
Det vil nu komme an paa, om Congressen og Regenten har Bestemthed og Tilhængere nok til at overvinde denne Opposition. Regenten har udstædt en Proclamation, hvori han advarer Jndvaanerne mod Borgerkrig; ligeledes har han udstædt befaling til at passe nøie paa de Fremmede, der komme til Belgien, blandt hvilke man har bemærket adskillige Ærkerepublikanere fra Paris. Med Hensyn paa Kongressens Uafhængighed er det et godt Tegn, at en Deputation af Nationalgarden i Brussel den 7de om Morgenen begav sig til Regenten, for at forsikkre ham om dens Hengivenhed og Bistand mod alle Rolighedens Forstyrrere.
Aalborg Stiftstidende, 1831-07-18
Frankrig.
Aalborg Stiftstidende, 1831-07-18
Hertuginden af Berrys Reise omtales nu i franske og omsider ogsaa i engelske Blade. Da det har varet saa længe, inden disse sidste fortalte noget derom, og den første Efterretning desangaaende var fra Mann- heim, er det sandsynligt, at Planen til samme er bleven holdt hemmelig. Om iøvrigt denne Reise har nogen politisk Grund, er for Øieblikket umuligt at sige; adskillige engelske Blade antyde imidlertid, at der med det første vil skee et alvorligt Forsøg fra den forrige franske Kongefamilies Side til Fordeel for Hertugen af Bourdeaux og at Carl den 10de nylig har faaet betydelige Pengesummer at disponere over. Privatbreve fra Spanien melde, at Hertuginden af Berry, som Regentinde for Kongeriget i Henrik den 5tes Mindreaarighed, har oprettet et Regentskabsraad, bestaaende af dhrr. Blacas, Montbel og Haussiz, hvilket Raad allerede skal have sat sig i Forbindelse med de saakaldte catholske Foreninger, for at opflamme Borgerkrigen i Vesten og Syden. Fra Paris skrives, at der i nogen Tid har circuleret Femfranestykker der med Henrik den 5tes billede, samt at der hiin Side Pyrenæerne skal oprettes en Emigrantlegion under Anførsel af Marschal Beurment. J Bourdeaux og andre Stæder har man lagt Mærke til, at alle de carlistiske Vælgere forholde sig aldeles passive ved Valgene, hvorved de Ultraliberale erholde en betydelig Overvægt. Dette, som synes underligt, er dog i sig selv ikke andet, end et fiint Krigspuds af den gamle Regjerings Tilhængere, som vel veed, at en republicansk Forfatning i Frankrig hører til de Ting, som ikke kan vare.
Aalborg Stiftstidende, 1831-07-18
J det Jndre af Frankrig ere Troppebevægelserne betydelige især mod den belgiske Grændse. Et fransk Blad (Revolution) vil vide, at dette har sin Grund i at Grev Sebastiani nylig er kommen til Kundskab om, at der den 1ste Juli er afsluttet en Tractat imellem Østerrig, Preussen og de øvrige tyske Forbundstater om paa første Anfordring at opstille en Hær paa 300000 Mand i Forening ved Rhinen.
Aalborg Stiftstidende, 1831-07-18
Kongen har nu underskreven Programmet angaaende Festlighederne den 27de, 28de og 29de Juli. Den første Dag skal være en Sørgefest, den anden en Seiersfest, den 3die en Folkefest.
Aalborg Stiftstidende, 1831-07-18
Norge. Christiania. Ved den i Juni Maaned ved Universitetet afholdte theologiske Embeds-Exammen fremstillede sig 18 Candidater, af hvilke 3 erholdt Characteren, landabilis, 8 hand illandabilis, og 7 non contemnendus. - Den philosophiske eller anden Examen absolveredes af 90 Candidater, af hvilke 5 erholdt lan dabilis præ ceteris, 50 laudabilis, 55 haud illaudabilis, og 2 non contemnendus.
Aalborg Stiftstidende, 1831-07-18
Christiansand. Fra over 50 Skibsmaster vaier Quarantaine=Flaget i vor Havn, men Alt er frisk inden Borde.
Aalborg Stiftstidende, 1831-07-18
Blandede Efterretninger. J Varschau circulerer det Rygte, som er foranlediget af en Privatskrivelse, men endnu ikke stadfæstet, at Gielgud skal være falden i en Træfning mod Russerne, og at Dembinski, efterat den største Deel af Besætningen i Vilna var dragen bort fra denne Stad, for at levere Gielgud hint Slag, skal have angrebet Byen fra den nordlige Side og erobret den efter en morderisk Kamp.
Aalborg Stiftstidende, 1831-07-18
Den preussiske Statstidende stadfæster nu Efterretningen om Storfyrst Constantins Død i Vitebsk den 27de. Da denne Bye hører til dem, som ere befængte af Cholera og der berettes at, han er død efter 9 Timers Sygdom, er det rimeligt, at han ogsaa er bleven et Offer for samme.
Aalborg Stiftstidende, 1831-07-18
Præsidenten ved den tyske Forbundsdag, Grev v. Munch Bellinghausen lagde paa sin Reise fra Vien til Frankfurt Veien om af München. Der mangler, skrives der fra sidste Stad, i denne Anledning ikke paa Gjetninger angaaende Hensigten af denne DiplomatsOphold her.
Aalborg Stiftstidende, 1831-07-18
For at gjendrive de ugrunde Rygter, skrives der fra Riga, som udenlandske Blade udspredte, som f. Ex. at de anseeteste Kjøbmænd af Frygt for Cholergen flygtede fra Riga, og at denne Sygdom var bleven did bragt med Varer fra det Jndre, eftersom ved Aabningen af et Bundt Hamp 15 derved arbeidende Jndividuer vare blevne angrebne af Cholera, har den herværende Børscommittee, med høiere bemyndigelse, under 20de Dennes offentligen bekjendtgjort, at der af det førstnævnte Foregivende kun er saameget sandt, at Chefen for et eneste derværende Handelshuus har begivet sig paa Veien til St. Petersborg for derfra med Dampskibet at gaae til et udenlandsk Bad; at det andet derimod er aldeles falsk, og at der tvertimod ikke har viist sig et eneste Exempel paa at Arbeidere ved Hamp eller andre Varer først eller fremfor Andre ere blevne angrebne af denne Sygdom, hvorfra da ogsaa, da det der paa ny har stadfæstet sig, at Cholergen ikke meddeler sig gjennem Varer, aldeles ikke er bleven lagt Forretningerne deri nogen Hindring i Veien.
Aalborg Stiftstidende, 1831-07-18
Dampskibet Neva har endt Veien imellem Constantinopel og Odessa i 53 Timer.
Aalborg Stiftstidende, 1831-07-18
J Stockholm har Frygten for Cholera morbus været saa stor, at flere der bosatte Familier allerede havde leiet Værelser i Fahlun, hvortil Aarsagen skal være, at fordum, naar Pesten grasserede der i Landet, var man altid fri i Fahlun.
Aalborg Stiftstidende, 1831-07-18
En fransk Fregat er ankommen paa Marseilles Rhed. med 120 Arabere, som Gen. Berthezene har sendt fra Algier, at de skulle lære Agerdyrkning i Frankrig. De skulle sattes i Lære hos nogle af de fortrinligste Landmænd i det sydlige Frankrig, og beskjæftige sig med alleslags Landvæsensysler, indtil de ere i Stand til at anvende den franske Methode i deres eget Land.
Aalborg Stiftstidende, 1831-07-18
Man har eftertalt, at Paris har i de 2 sidstforgangne Aar havt 309 Regndage. tider.
Aalborg Stiftstidende, 1831-07-18
J Elberfeld er stiftet en Borgerforening i Krigs Den 1ste Dennes gav Kongen af England en glimrende Diner, til Ære for Don Pedro. J London, meente man, at en engelske Eskadre vil, under en berømt brittisk Søhelts Commando, afgaae til Terceira, for at afhente de derværende portugisiske Tropper, og, i Forening med et Par Tusinde Mand engelske Hjalpetropper, landsætte dem i Portugal, hvor man troer at en saadan Magt vil være tilstrækkelig til at styrte Don Miguel. - Donna Maria da Gloria er endnu ikke indtruffen til Brest, og heller ikke har man hørt, Noget fra hende siden Jndskibningen.
Aalborg Stiftstidende, 1831-07-18
Ved en Forordning af 2den Dennes er det tilladt at indføre Rug, Byg og Havre i Kongeriget Norge, uden nogen Afgift, indtil Udgangen af August Maaned.
Aalborg Stiftstidende, 1831-07-18
Keiser Nicolaus har, i Betragtning af den afdøde Feldttmarschals ydede vigtige Tjenester, befalet: at Jnfanterie-Regimentet Feldtmarschal Diebitsch-Sabalbanstil ogsaa i Fremtiden skal beholde denne Benævnelse.
Aalborg Stiftstidende, 1831-07-18
Fædrenelandet. Aalborg Siden i Løverdags Aftes Kl. 9 ere vi saa lykkelige at eie inden vore Mure, vor over hele Landet høit elskede Prinds Christian Frederik af Danmark, hvis høie Ophold her frembyder alt for megen Glæde til at kunde tolkes idag, men som vi forbeholde os til imorgen og følgende Dage.
Aalborg Stiftstidende, 1831-07-18
J Torsdagsmorges Kl. 4 opkom Jld i den Hs. M. Kongen tilhørende Herregaard Baggesvogn, omtrent 1 1/2 Miil fra Hjørring. Alle Ladegaarde, der dog heldigviis vare tomme, afbrændte inden en Time, men Borggaarden blev staaende. Alle Køer vare af1 malkede to Timer iforveien, saa disse slap heldigviis ogsaa, ei heller kom andre Kreature til Skade.
Aalborg Stiftstidende, 1831-07-18
Blandede Efterretninger. Hs. Majestæt Kongen har behaget, gjennem sin Gesandt i London at skienke Et Hundrede Pd. Sterling, til Grampushospitalet for Søemænd af alle Nationer, hvilken Sum med Taknemmelighed er modtagen.
Aalborg Stiftstidende, 1831-07-18
Den 9de Juli er fra Rentekammeret udkommet en Placat, angaaende Repartition af de af den kongl. Kasse til Arbeide paa de nye Hovedlandeveie, samt til Broers og Steenslusers Anlæg i Danmark, forskudsviis ubetalte Bekostninger for Aaret 1830, som have ialt beløbet sig til 8931 Rigsbankdaler 81 1/2 s. Sølv.
Aalborg Stiftstidende, 1831-07-18
Brev fra Kænsø, dat. 9de Juli, til Handelsh. Ree & Comp. i Randers: "Efter at Skibet Emanuel var gaaet til Seils den 2den Dennes om Aftenen Kl. 7, og i Søen for det meste havde truffet contrair Vind og Stille, ankrede det den 5te Dennes om Morgenen, Kl. 6 her i Havnen; og glæder det mig meget at kunne melde Dem, at man, Gud være lovet, her allerede har de utvetydigste Beviser paa, at den i Riga herskende Cholera ikke maa være af den Natur, som man i Europa har befrygtet. For Øieblikket ligge her 24 Skibe, men ombord paa samme findes ikke et sygt Menneske, ligesaalidet som der iblandt de ved Varernes Behandling i Land ansatte Arbeidsfolk har viist sig mindste Spor af Smitte. Havnen her er ypperlig; og et Skib vil neppe nogensteds kunne ligge sikkrere. Vi ere indsluttede af uoverseelige Steenklipper og naar Øiet her træffer en stor brillant Commandant Bolig omgivet af opplantede Kanoner, flere Vagttaarne, store Pakhuse, adskillige Hytter imellem Klipperne, grønne Træer, smaa Plainer, græssende Kreaturer paa Fieldtinderne og Virksomheden i Land og paa Fartøierne, har man et ret behagligt Skue. Hvad der meest sysselsætter, er Længselen efter Tilladelse at gaae i Land; men naar denne vil indtræffe, derom er man uvis. Ulykken er, at her mangler Barduner og Pramme og der ventes daglig nogle for med Raskhed at kunne begynde Lysningerne. Commandanten og alle befalingsmænd ere yderst pæne Folk, og Proviant og enhver Forfriskning som om Eftermiddagen reqvereres ved Parloirhuset faaes næste Dag. En Officeer og en Læge har Runde hver Dag for at erkyndige dem om Alt, ethvert Skib vedkommende. J Begyndelsen af Qvarantaine Tiden, har man her brændt flere Tusinde Stkr. Maatter; men nu sænkes de blot og siden tjæres og røges. Hør, Hamp og Blaar bliver røget, men skal efter Alles Forsikkring ikke i ringeste Maade tabe i Værdien. Dette er efter hvad jeg har erfaret af Lodsen og de andre Skippere, som ved Besøg i Baade paa Siden af Skibene jevnlig gjæste os. Al videre Communication med hinanden ved saadan Omkringroning er ikke tilladt. Jeg smigrer mig med det Haab, at De, ved at være forvisset om, at Varerne hverken forbrændes eller ved Qvarantaine Behandlingen paa nogen Maade taber i Værdie, vil beordre N. Ns Tratta accepteret. Begge Skipperne Arboerne og en Skipper Christensen fra Svendborg have forsikkret mig, at ingen Tratta for Kjøbenhavnske Huses Regning er uaccepteret og at Ladnings Jmodtagerne have ved Skibenes Afviisning hertil medgivet Skipperne skriftlig Forsikkring, at de paaløbende Omkostninger godtgjøres.
Aalborg Stiftstidende, 1831-07-18
Den 7de om Aftenen ankom her under Qvarantaine en fynsk Jagt fra Aarhuus med Uld til Gothenborg fra Lewis.
Aalborg Stiftstidende, 1831-07-18
J Betragtning af den befrygtede Cholera-Sygdom, som ogsaa andre Sygdomme, der angribe Maven og Fordøielses=Redskaberne, hvilke Sygdomme i denne Tid ikke ere usædvanlige, tilraader Hr. Stiftsphysicus Randrup i at Ribeblande de sædvanlige Portioner Brændeviin, som med Maadehold nydes af den arbeidende Classe, med følgende Kryderier: Malurt, Corbendict, Pommerantsskaller, Angelica Rod, Jngfær af hvert 1 Lod, Krydernellikker 2 Qvintin. Disse Kryderier kommes i en Flaske og paagydes en Kande eller 2 Potter Brændeviin, hvorpaa Flasken vel tilproppes, hensættes i Solen 2 a 3 Dage og omrystes et Par Gange daglig. Efter ovenanførte Tidsforløb afsies det og blandes efter Behag med en halv til en trediedeel af det Brændeviin, man er vant til at nyde. - Kryder urterne faaes stødte og blandede paa Apothekerne i Danmark for 26 Rbs. for en heel Portion til en Kande, og 13 Rbs. til en halv Kande eller en Potte Brændeviin.
Aalborg Stiftstidende, 1831-07-18
Saavidt hidtil endnu er bekjendt, hersker der den bedste Sundhedstilstand paa de til Christiansand i Qvarantaine ankomne Skibe (til den 24de Juni 40 i Tallet.) Det samme er Tilfældet i Observations-Qvarantainen ved Kjøbenhavn, Helsingøer, Aarhuus &c. Endeel giftfængende Sager ere blevne opbrændte. Da saameget i vore Tider iværksættes ved Damp, har Hr. Hansen paa 12te Blegdam ved Kjøbenhavn nu indrettet et Dampvaskerie og Blegerie, der af de Herrer Professorer H. Ørsted og Zeise er anbefalet.
Aalborg Stiftstidende, 1831-07-18
Hr. Etatsr. Fr. Thaarup i Kbhvn, har udgivet: Nogle Optegnelser om Pest- og Qvarantaine=Væsen, og om de pestattede Sygdomme, der vides at have hjemsøgt Danmark. (24 s.)
Aalborg Stiftstidende, 1831-07-18
Det under nærværende Omstændigheder foruroligende Rygte, at der ved Huusby skulde være strandet et Skib, som havde to Døde ombord, bliver nu fra Ringkjøbings Politiekammer erklæret for i enhver Henseende aldeles falsk og ugrundet, da der i dette Aar ikke er indstrandet noget Skib ved Huusby, eller paa noget andet Sted, under Ringkjøbing Tolddistrict.
Aalborg Stiftstidende, 1831-07-18
J Heide har en vanvittig Døvstum den 2den Dennes skilt to Mennesker ved Livet.
Aalborg Stiftstidende, 1831-07-18
Copulerede i Aarhuus. Hr. Boghandler Jessen, og Jfr. Gyberg.
Aalborg Stiftstidende, 1831-07-18
Bekjendtgjoreløer. J Henhold til Committeens Opfordring af 16de forrige Maaned, bliver herved ydermeere bekjendtgjort, at det ved 13de 9. i Forordningen af 19de Juni dette Aar er, under Mulct fra 10 til 100 Rbd. Sølv, gjort enhver Huusfader, eller den, der træder i hans Sted, til Pligt, ufortøvet at gjøre Anmeldelse, til et af Committeens Medlemmer, om ethvert pludseligt Dødsfald, eller Sygdomstilfælde, der har Udseende af at være Cholera.
Aalborg Stiftstidende, 1831-07-18
Aalborg, i Sundheds-Committeen for Aalborg By og Birk, den 9de Juli 1831. Schmidt. Wølfferdt. Riber. Fogh. Koppel. v. Spreckelsen.
Aalborg Stiftstidende, 1831-07-18
Ved den 11te s. i Forordningen af 19de Juni dette Aar er anordnet, at Jndvaanerne i Kjøbstæderne, ved opslaaede Placater, skulle tilholdes at indrette deres Levemaade efter den af det Kongelige Sundheds Collegium givne Anviisning, til Forebyggelse af Smitte ved indtræffende Cholera-Epidemie. Dette Tilhold bliver herved givet saaledes, at Enhver omhyggeligen undgaaer Alt, hvad der kan befordre Smitten. - Af Anviisningen kan gratis erholdes Aftryk hos en af Undertegnede.
Aalborg Stiftstidende, 1831-07-18
Aalborg, i Sundheds-Committeen for Aalborg By og Birk, den 9de Juli 1831. Schmidt. Wølfferdt. Riber. Fogh. Koppel. v. Spreckelsen. I 3die Klasse af det 84de Kongl. Kjøbenhavnske Klasse=Lotterie er i Undertegnedes Collection udkommen 26 Gevinster af 25 Rbd. Fornyelsen til 4de Klasse maatte behageligen skee inden den 23de August. Nye Lodsedler kan til bemeldte Tid erholdes a 18 Rbdlr. Aalborg, den 16de Juli 1831. Bech.
Aalborg Stiftstidende, 1831-07-18
Nye Kartofler faaes hos Malm Skipper Søren Willumsen agter at afseile til Kjøbenhavn førstkommende Onsdag og medtager Fragtgods og Pasagerer. Jagten er beliggende ved Toldbodbryggen.
Aalborg Stiftstidende, 1831-07-18
Skipper Niels Asp nedkommer om nogle Dage fra Løgstøer, for at afgaae til Kjøbenhavn, hvorhen han medtaget Passagerer. Man behager at henvende sig i hans Bopæl i Marenturisgade.
Aalborg Stiftstidende, 1831-07-18
Kartoffel=Salg. Paa Grund af min tiltagende Svaghed agter jeg underhaanden at borsælge Afgrøden af een mig af Hr. Knud Theil i Lei havende Parcel, hvis nedlagte Sæd bestaaer af 7 Tdr. 4 Skpr. tidlige Kartofler, hvoraf endeel nu ere tjenlige til Op gravning, 3 Tdr. 4 Skpr. sildige Kartofler og 10 lange Urtebede, alt renset, Kartoflerne ere hyppede og staaer i bedste Væxt, agter jeg underhaanden at bortsælge. De herpaa Reflecterende vilde behage at henvende dem snarest muligt til Jacob Bruusgaard.
Aalborg Stiftstidende, 1831-07-18
Da den paa Landeveien imellem Viborg og Løgstøer, samt Hobroe og Hvalpsund, værende Broe ved Gjedsted, Gjedstedbroe kaldet, i denne Tid skal undergaae en Hovedreparation, saa bliver den herved aflyst i 4 Uger, fra den 18de Dennes at regne, og bliver Veien i denne Tid at lægge overLerkenfeldt. Rinds=Gislum Herreders Contoir i Hobroe, den 14de Juli 1831. Jansen.
Aalborg Stiftstidende, 1831-07-18
Gaarden Kraghedelund i Østerbrønderslev Sogn, kan underhaanden kjøbes med sin Afgrøde, den har 10 Skjepper Hartkorn, og kan aarlig føde og græsse 2 Heste, 12 Fækreaturer og 10 Faar. Rigtigheden af Anførte kan Lysthavende bedst forvisses om, ved at tage samme i Øiesyn. Gaarden kan tiltrædes strax. Kraghedelund, den 12te Juli 1831. Ane Christensdatter.
Aalborg Stiftstidende, 1831-07-18
En duelig, ædruelig og ugift Gartner kan til 1ste November faae Condition paa Restrup.